钦定古今图书集成/明伦汇编/氏族典/第472卷 > 蔡居厚
## 钦定古今图书集成/明伦汇编/氏族典/第472卷 > 蔡居厚

按《宋史蔡居厚传》：“居厚，字宽夫，熙宁御史延禧子也。
延禧尝击吕惠卿兄弟，有直名。居厚第进士，累官吏
部员外郎，大观初，拜右正言，改户部侍郎。言者论其
在谏省时为宋乔年父子用，以集贤殿修撰知秦州。
降羌在州者逸入京师诉事，坐失察，削职罢。蔡京再
相，起知沧、陈、齐三州，为应天、河南尹。初建神霄宫，度”
地污下，为道士交诉，徙汝州。久之，知东平府，卒。